Maurice Herzog weer 1950 Baas vun de legendär franzöösch Annapurna-Expeditschoon, an de Louis Lachenal, Lionel Terray, Gaston Rébuffat, Marcel Ichac, Jean Couzy, Marcel Schatz un de Dokter Jacques Oudot deelnehmen. Tosommen mit Lachenal stunn Herzog an’ 3. Juni 1950 up den Tipp vun den Annapurna. De beid weern de eersten Minschen, de en Achtdusender klimmen kunnen. Herzog un Lachenal trucken sück dorbi aber swoor Verfreesen to un sünd man blots knapp an’ Dood an den Barg vörbikommen.